Държавен вестник, бр. 40, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  40
2. „Кораб“ е всякакъв вид плавателен съд, 
опериращ в морската среда, включително 
кораб на подводни криле, средство за прид-
вижване на въздушни възглавници, средство 
за подводно спускане, средство за плаване по 
повърхността, както и плаваща платформа, 
освен когато такава платформа се използва 
на място за проучване, експлоатация или 
производство на минерални ресурси от мор-
ското дъно.
3. „Морско произшествие“ е сблъсък между 
кораби, засядане или друг корабоплавателен 
инцидент, или друго събитие на борда на 
кораб или извън него, в резултат на което са 
настъпили сериозни щети или е възникнала 
опасност от сериозни щети за даден кораб 
или неговия товар.
4. „Потънало имущество“ е останка след 
морско произшествие, а именно:
(а) потънал или заседнал кораб; или
(b) част от потънал или заседнал кораб, 
включително предмет, който се намира или 
се е намирал на борда на такъв кораб; или
(с) предмет, който е изгубен в морето от 
кораб и който е заседнал, потънал или сво-
бодно плаващ в морето; или
(d) кораб, който всеки момент ще потъне 
или ще заседне или за който има основания 
да се предположи, че това ще се случи, но до 
момента не са предприети ефективни мерки 
за подпомагане на кораба или на застраше-
ното имущество.
5. „Опасност“ е обстоятелство или заплаха:
(а) което/която застрашава или възпрепят-
ства корабоплаването; или
(b) за което/която има основания да се 
предположи, че ще породи сериозни вредни 
последствия за морската среда или щети за 
крайбрежната ивица, или за съответните ин-
тереси на една или повече Държави.
6. „Съответни интереси“ са интересите на 
крайбрежна Държава, пряко засегнати или 
заплашени от потънало имущество, например:
(а) морски крайбрежни, пристанищни или 
естуарни дейности, включително рибносто-
пански дейности, представляващи особено 
важно средство за препитание на заинтере-
сованите лица;
(b) туристически обекти и други икономи-
чески интереси във въпросната зона;
(с) здравето на крайбрежното население 
и благосъстоянието на въпросната зона, 
включително опазването на морските живи 
ресурси и дивата природа;
(d) инфраструктура в крайбрежните води 
и под водата.
7. „Изваждане“ е всяка форма на предот­
вратяване, намаляване или премахване на 
опасността, породена от потънало имуще-
ство. Понятията „изважда(т)“, „извадено“ и 
„изваждащ“ също се тълкуват съобразно това 
определение.
8. „Регистриран собственик“ е лицето или 
лицата, регистрирани като собственик на 
кораба, а при липса на регистрация – лицето 
или лицата, чиято собственост е корабът към 
момента на морското произшествие. В случай 
че корабът е собственост на държава и се 
оперира от дружество, което е регистрирано 
в държавата като оператор на кораба, „регист­
риран собственик“ е дружеството.
9. „Оператор на кораба“ е собственикът на 
кораба или друга организация или лице, на-
пример управителят, или беърбоут чартьорът, 
което е поело отговорност за опериране на 
кораба от собственика на кораба и при по-
емането на тази отговорност се е съгласило 
да поеме всички задължения и отговорности, 
залегнали в Международния кодекс за упра-
вление на безопасността, както е изменен.
10. „Засегната държава“ е държавата, в 
чиято Конвенционална зона се намира по-
тъналото имущество.
11. „Държава на регистрация на кораба“, по 
отношение на регистриран кораб, е държавата, 
където е регистриран корабът, а по отноше-
ние на нерегистриран кораб – държавата, под 
чието знаме има право да плава корабът.
12. „Организация“ е Международната мор-
ска организация.
13. „Генерален секретар“ е Генералният 
секретар на Организацията.
Член 2
Цели и общи принципи
1. Всяка държава – страна по тази Кон-
венция, има право да предприеме мерки в 
съответствие с нея във връзка с изваждането 
на потънало имущество, създаващо опасност 
в Конвенционалната зона.
2. Мерките по параграф 1, които се пред-
приемат от засегнатата държава, трябва да 
съответстват на размера на опасността.
3. Такива мерки не надхвърлят рамките на 
разумната необходимост при изваждането на 
представляващо опасност потънало имущество 
и се прекратяват веднага след изваждането 
на потъналото имущество; те не могат да 
засягат неоснователно правата и интересите 
на други държави, включително държавата на 
регистрация на кораба, както и на заинтере-
сованите физически или юридически лица.
4. Приложението на тази Конвенция в 
рамките на Конвенционалната зона не дава 
право на държавите – страни по Конвенцията, 
да упражняват или да претендират за суве-
ренитет или суверенни права върху която и 
да е част от откритото море.